
NARVA LINNAVALITSUS

K O R R A L D U S

Narva







    ____.09.2017. a nr _____ -k

Narvas aadressil Päevalille tn 2 asuva puurkaevu ja seda teenindavate ehitiste kasutusse andmine

1. ASJAOLUD JA MENETLUSE KÄIK

Narva Linnavolikogu 20.04.2017 otsusega nr 24 otsustati nõustuda hoonestusõiguse seadmise lepingu sõlmimisega Narva linna (edaspidi ka hoonestaja) kasuks aiandusühistu GVOZDIKA (registrikood  80015659) omandis olevale kinnistule aadressil Päevalille tn 2, Narva (katastritunnus 51107:006:0173, maa sihtotstarve – tootmismaa 100%, pindala 1 081 m2, registriosa nr 3959209) ning sõlmida vastav asjaõigusleping.

Narva linna ja aiandusühistu GVOZDIKA vahel sõlmiti 09.06.2017 hoonestusõiguse seadmise leping, ostueesõiguse seadmise leping ja asjaõigusleping (edaspidi ka leping). Hoonestusõiguse seadmise eesmärgiks on lepingu punkti 4.2 kohaselt kinnistule puurkaevu ehitamine selle kaudu põhjaveekihist (Kambriumi-Vendi Voronka põhjaveekogum) põhjavee võtmiseks. 

Riigihanke viitenumbriga 182508 tulemusel sõlmiti Narva Linnavalitsuse Linnamajandusameti ja Osaühingu Viru Geoloogia vahel projekteerimise ja ehituse töövõtuleping aadressil Päevalille tn 2, Narva, puurkaevu ja seda teenindatavate ehitiste projekteerimiseks ja ehitamiseks. Töövõtulepingu kohaselt on valmis ehitustöö üleandmise tähtaeg 28. september 2017. 

Vastavuses Narva Linnavolikogu 20.04.2017 otsusega nr 24 tuleb pärast ehitamist puurkaev aadressil Päevalille tn 2, Narva, ja seda teenindavad ehitised anda sama otsuse punktis 3.1. loetletud aiandusühistutele (loetelu ei ole ammendav) joogiveega varustamise tagamise eesmärgil. 

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14 “Linnavara kasutusse andmise kord” (edaspidi ka Kord) § 5 lg 1 p 2 kohaselt võtab linnavalitsus otsuse linnavara kasutusse andmise kohta kinnisasjade kasutusse andmisel vastu kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. 

2.2. Korra § 7 lg 2 p 3 kohaselt võib linnavalitsuse korraldusega linnavara kasutusse anda tasuta või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult järgnevatele isikutele: mittetulundusühingutele. Korra § 46 lg 4 alusel võib anda linnavara kasutusse avaliku enampakkumiseta või eelläbirääkimistega pakkumiseta Korra §-des 7 lg 2 nimetatud subjektidele. 
2.3. Korra § 47 sätestab, et linnavara enampakkumiseta kasutusse andmise otsustus võetakse vastu Korra § 5 (antud juhul eespool toodud § 5 lg 1 p 2) alusel. 

2.4. Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. (Antud juhul sõlmib Narva linna nimel tasuta kasutamise lepingu Narva Linnavalitsuse Linnamajandusamet, kes on kinnistu bilansiline valdaja).
3. KORRALDUS
3.1. Anda pärast vastava kasutusloa andmise korralduse vastuvõtmist aiandusühistule GVOZDIKA (registrikood 80015659), aiandusühistule KIIRE LAINE (rg-kood 80050395), aiandusühistu IKRINKA (rg-kood 80029041), aiandusühistule LANDÕŠ (rg-kood 80008866), aiandusühistule VICTORIA AIAMAAD (rg-kood 80045672), aiandusühistule NARVA ŽASMIINI AIAD (rg-kood 80054814), aiandusühistule MEDITAL (rg-kood 80045138), aiandusühistule TEINE NOORUS (rg-kood 80021507), aiandusühistule VOLNA NARVA (rg-kood 80096050), aiandusühistule ANIL (rg-kood 80076483), aiandusühistule JANTAR (rg-kood 80029650), aiandusühistule GAMMA (rg-kood 80045695) edaspidi kasutajad, avalikku enampakkumist korraldamata tasuta tähtajatult ühisesse kasutusse Narvas aadressil Päevalille tn 2 asuv kinnistu koos kinnistule ehitatud puurkaevu ja seda teenindavate rajatistega (katastritunnus 51107:006:0173, maa sihtotstarve – tootmismaa 100%) järgmistel tingimustel: 

3.1.1. Kasutajad kannavad ühiselt sõlmitava kinnistu tasuta kasutamise lepingu eseme ja sellega piirneva maa-ala majandamiseks, korrashoiuks ja säilitamiseks vajalikud kulud,  sealhulgas puurkaevu ja seda teenindatavate rajatiste kõik tehnilise hoolduse, valve- ja remondikulud ning jäätmeveo kulud otselepingute alusel;
3.1.2. Kasutajad kohustuvad kasutama lepingu eset otstarbe kohaselt, heaperemehelikult vastavalt (sõlmitava) kinnistu tasuta kasutamise lepingu tingimustele, s.o joogiveega varustamiseks.
3.2. Narva Linnavalitsuse Linnamajandusametil sõlmida korralduse p-s 3.1 nimetatud kasutajatega kinnistu tasuta kasutamise leping. 

3.3. Määrata, et punktis 3.1. toodud kasutajate loetelu ei ole ammendav ning Narva Linnavalitsuse kirjalikus vormis antud põhjendatud nõusolekul võib kasutajaks (otsuse punktis 3.2. sõlmitava lepingu osaliseks) olla ka muu korralduse punktis 3.1. nimetamata isik, kes vastab Narva Linnavolikogu 17.03.2005. a määruse nr 14 “Linnavara kasutusse andmise kord” § 7 lg-s 2 sätestatud eeldustele. 

3.4. Määrata, et ühe või mõne korralduse punktides 3.1. ja 3.3. loetletud isiku poolt kinnistu tasuta kasutamise lepingu sõlmimata jätmise, lepingust taganemise või lepingu ülesütlemise korral, lugeda leping sõlmitavaks ja kehtivaks Narva Linnavalitsuse Linnamajandusameti ja muude korralduse punktides 3.1. ja 3.3. nimetatud isikute vahel. 
RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks menetlusosalistele.
4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

